Εξαρτάται από τον αριθμό των λογαριασμών χρηστών που χρειάζεστε. Αν χρειάζεστε να διαχειρίζεστε μόνο τους δικούς σας κωδικούς πρόσβασης, το βασικό πακέτο του 1Password είναι πιθανόν η καλύτερη επιλογή. Όμως, αν έχετε οικογένεια, το πακέτο 1Password Families είναι μια εξαιρετική επιλογή. Καλύπτει 5 χρήστες και σάς δίνει τη δυνατότητα να προσθέσετε κι’ άλλους χρήστες με μια μικρή επιπλέον χρέωση. Επίσης, αν κάποιο μέλος της οικογένειάς σας ξεχάσει τον Κύριο Κωδικό για το 1Password, μπορείτε εσείς να αποκαταστήσετε την πρόσβασή του.
Ωστόσο, αν σκέφτεστε να χρησιμοποιήσετε το 1Password για την επιχείρησή σας, τα επαγγελματικά πακέτα σάς δίνουν επιπρόσθετους ελέγχους για να είστε βέβαιοι ότι οι υπάλληλοί σας εργάζονται με ασφάλεια — συμπεριλαμβανομένης της δυνατότητας να ελέγχετε τις άδειες για τους κωδικούς πρόσβασης και τις συνδέσεις. Υπάρχει επίσης μια απομακρυσμένη λειτουργία Travel Mode για τους υπαλλήλους εκείνους που ταξιδεύουν με ευαίσθητα δεδομένα.